தார் அணி மவுலி பத்தும், சங்கரன் கொடுத்த வாளும்,  வீரமும், களத்தே போட்டு, வெறுங் கையே மீண்டு போனான். 1 கிடந்த போர் வலியார்மாட்டே கெடாத வானவரை எல்லாம்  கடந்து போய், உலகம் மூன்றும் காக்கின்ற காவலாளன்,  தொடர்ந்து போம் பழியினோடும், தூக்கிய கரங்களோடும்,  நடந்துபோய், நகரம் புக்கான்; அருக்கனும் நாகம் சேர்ந்தான். 2 மாதிரம் எவையும் நோக்கான், வள நகர் நோக்கான், வந்த  காதலர் தம்மை நோக்கான், கடல் பெருஞ் சேனை நோக்கான், 